Ciikojohka

Ciikojohka (nordsamisk, historisk: Ciikujåkka) er ei elv i Tana kommune i Finnmark. Den er ei tilløpselv til Masjokelva, som er ei sideelv til Tana. Elva har utspring fra et tjern på Gieddoairáhppát øst på Laksefjordvidda og renner i østlig retning til den munner ut i den lille innsjøen Máskeluoppal, hvor den løper sammen med Sommerelva (Geasis) og danner Masjokelva. Ciikojohka er 35,5 kilometer lang.

Ciikojohka er lakseførende i 11 kilometer overfor den fiskerike innsjøen Máskejávri. Fisket forvaltes av Tanavassdragets fiskeforvaltning, og tilreisende fiskere kan kjøpe døgnkort som gjelder for hele Masjokvassdraget.

Fotnoter

Referanser 

Elver i Tana
Masjokvassdraget